A Kollégiumok Igazgatójának 11/2022. sz. határozata a Semmelweis Egyetem Kollégiumaiban használt közösségi automata mosó és szárító gépek használati díjának változásáról

Az energiaárak emelkedése, a gépek javításának meredeken emelkedő költsége szükségessé teszi, hogy a Kollégiumokban használt automata mosó és szárító gépek használati díját megemeljük.

Figyelembe véve a piaci árak (600-800 Ft/mosás) illetve más felsőoktatási kollégiumokban alkalmazott árak (300-500 Ft/mosás), valamint a kollégisták anyagi helyzetének alakulását 2022. szeptember 01-től valamennyi közösségi automata mosó és szárítógép esetében egy mosás illetve szárítás díját 200 Ft-ban állapítom meg.

Budapest, 2022. július 15.

Dr. Godó Ferenc

igazgató